CELEX: 62018TN0069
Language: sk
Date: 2018-02-05 00:00:00
Title: Vec T-69/18: Žaloba podaná 5. februára 2018 – Verband Deutscher Alten und Behindertenhilfe a CarePool Hannover/Komisia

26.3.2018   
            
            
               SK
            
            
               Úradný vestník Európskej únie
            
            
               C 112/44
            
         Žaloba podaná 5. februára 2018 – Verband Deutscher Alten und Behindertenhilfe a CarePool Hannover/Komisia
   (Vec T-69/18)
   (2018/C 112/56)
   Jazyk konania: nemčina
   
      Účastníci konania
   
   
      Žalobkyne: Verband Deutscher Alten- und Behindertenhilfe, Landesverband Niedersachsen/Bremen und Hamburg/Schleswig-Holstein eV (Hannover, Nemecko) a CarePool Hannover GmbH (Hannover) (v zastúpení: T. Unger, Rechtsanwalt)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Komisie K(2017) 7686 final z 23. novembra 2017 o režime štátnej pomoci SA.42268 (2017/E) – Nemecko, štátna pomoc na podporu opatrení sociálnej pomoci a SA.42877 (2017/E) – Nemecko, CarePool Hannover GmbH, a
            
         
               —
            
            
               uložil žalovanej povinnosť nahradiť trovy konania
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú tri žalobné dôvody.
   
               1.
            
            
               Prvý žalobný dôvod založený na porušení procesných práv
               Porušenie podstatných formálnych náležitostí, tak ako sú uvedené v článku 263 druhom pododseku ZFEÚ, vyplýva zo skutočnosti, že žalovaná sa aj napriek vážnym ťažkostiam pri hodnotení skutkového a právneho stavu rozhodla nezačať konanie o preskúmaní. Dĺžka konania, kvalita odôvodnenia žalovanej, ako aj jej konanie počas sporného postupu kontroly štátnej pomoci potvrdzujú, že bolo skutočne ťažké posúdiť, či bolo treba začať formálne konanie o preskúmaní.
            
         
               2.
            
            
               Druhý žalobný dôvod založený na porušení povinnosti odôvodnenia podľa článku 296 ods. 2 ZFEÚ
               Ďalšie porušenie podstatných formálnych náležitostí vyplýva z toho, že napadnuté rozhodnutie nie je dostatočne odôvodnené a nespĺňa požiadavky článku 296 ods. 2 ZFEÚ.
            
         
               3.
            
            
               Tretí žalobný dôvod založený na porušení článku 107 a nasl. ZFEÚ
               Okrem toho boli porušené aj články 107 a nasl., pretože žalovaná neoprávnene vychádzala z toho, že ide o existujúce opatrenia. Sporná štátna pomoc bola novým opatrením, ktoré spĺňalo kritéria štátnej pomoci.